**Ред и условия за продължаване на обучението на лица, които не са посещавали училище, или прекъснали през минали години образованието си:**

**От „Правилник за дейността на училището“, утвърден със Заповед №4/13.09.2021 г.**

**Чл. 15.** (1) Формите на обучение в училището са:

1. дневна (присъствена), която се провежда съгласно училищния учебен план;

2. индивидуална;

3.самостоятелна (неприсъствена), в която учениците се подготвят самостоятелно, съгласно училищния учебен план. Организацията на обучението в нея се определя с Правилника за дейността на училището.

 (2) Обучението във всички форми, както и преминаването от една в друга, се осъществяват съгласно ЗПУО.

(3) Училището разработва индивидуален учебен план за (когато има такива):

- учениците в индивидуална форма на обучение;

- учениците със СОП, които се обучават в дневна, комбинирана или дистанционна форма на обучение;

- учениците с изявени дарби, които се обучават в дистанционна или в комбинирана форма.

**Чл. 16.** (1) Самостоятелната форма включва самостоятелна подготовка и изпити за определяне на годишни оценки по учебните предмети от училищния учебен план.

(2) Заявленията за записване в самостоятелна форма на обучение се подават до 10.09., а по изключение и до 20 учебни дни преди първата изпитна сесия за учебната година

(3) Изпитите на учениците се провеждат в три сесии :

1. Януарска-1-30 януари

2. Юнска – 1-30 юни

3. Септемврийска- 1-30 септември

(4) Ученик в самостоятелна форма, който не се е явил да положи съответните изпити в три поредни сесии, се отписва от училище